Advent u Puli 2026./2027. – privremena regulacija prometa

Prijedlog privremene regulacije prometa u razdoblju od 19. studenoga 2026. do 12. siječnja 2027. godine, kroz sljedeće faze:

1. Od 19. do 21. studenoga 2026. godine (3 dana)

Predviđa se djelomično zatvaranje Trga Nimfej i Amfiteatarske ulice.
Tijekom navedenog razdoblja omogućit će se redovno odvijanje prometa Istarskom i Flavijevskom ulicom, uključujući prometovanje vozila javnog gradskog prijevoza, uz zabranu skretanja iz Istarske u Amfiteatarsku ulicu. Također, omogućit će se prometovanje vozila iz Šetališta Nella Milottija prema Flavijevskoj ulici.

2. Od 22. studenoga 2026. do 10. siječnja 2027. godine (50 dana)

Predviđa se potpuna zabrana prometa Istarskom ulicom, na dijelu od raskrižja s Ulicom Dubrovačke bratovštine do raskrižja sa Šetalištem Nella Milottija i Flavijevskom ulicom.
Za vrijeme trajanja zabrane omogućit će se prometovanje vozila iz Šetališta Nella Milottija prema Flavijevskoj ulici.

3. Od 11. do 12. siječnja 2027. godine (2 dana)

Predviđa se djelomično zatvaranje dijela Trga Nimfej i Amfiteatarske ulice, na način i pod uvjetima istovjetnim prvoj fazi, uz omogućavanje redovnog odvijanja prometa Istarskom i Flavijevskom ulicom, uključujući vozila javnog gradskog prijevoza, te zadržavanje zabrane skretanja iz Istarske u Amfiteatarsku ulicu. Prometovanje iz Šetališta Nella Milottija prema Flavijevskoj ulici također će biti omogućeno.




Posebni uvjeti za vrijeme trajanja potpune zabrane prometa

Za vrijeme trajanja potpune zabrane prometa na području Trga Nimfej, ispred pulskog Amfiteatra, postojeća rezervirana parkirališna mjesta namijenjena korisnicima dječjeg dispanzera privremeno će se premjestiti na početak Stiglicheve ulice.
Radi osiguravanja pristupa postojećim parkiralištima kod Hotela Amfiteatar, omogućit će se iznimno prometovanje vozila iz smjera Ulice sv. Ivana, odnosno Ulice Dubrovačke bratovštine, Amfiteatarskom ulicom do ulaza na parkirališta koja se nalaze na k.č. br. 6113 i 77, obje k.o. Pula. Navedena iznimka odnosi se isključivo na korisnike predmetnih parkirališta, a ne i na korisnike uličnih parkirališnih mjesta.
Na dijelu Amfiteatarske ulice nakon pristupa navedenim parkiralištima bit će uspostavljena potpuna zabrana prometa.

